Sinyo nakal (Duranta erecta L.) iku sejenis perdu hias sing biyasa ditandur wong minangka pager urip utawa komponèn taman. Tuwuhan sing asalé saka Amérika Tengah iki saiki nyebar ing sadhéngah papan tropis, ing sapérangan papan malah wiwit dadi gulma utawa spésies invasif (Australia, Tiongkok, Afrika Kidul, lan sapérangan papan ing Oceania).

Pamerian 

Semak utawa perdu taunan, sok wujud wit sing bisa tekan 6 mèter dhuwuré. Tuwuhan diwasa bisa duwé eri sing ora tuwuh nalika tuwuhan sisih enom. Godhong wangun oval utawé elips, rada nggelombang pinggirané, kasusun mapasang-pasang, wernané wiwit saka kuning ngejreng tekan ijo tuwa, gumantung spésies lan lingkungan anggoné tuwuh (ing panggonan sing luwih padhang, warna godhong uga luwih cerah). Kembang warna biru nganti ungu mawa kepyur putih, kasusun sajeroning sawijining cawang sing metu saka kèlèk pang utawa pucuk pang, ngembang sadawané taun. Wohé warna kuning (ijo nalik aisih enom), bunder kanthi dhiameter tekan 1 cm.

Godhong lan wohé ngandhut racun kanggo manungsa lan kéwan ingon gedhé (dilapuké naté matèni asu lan kucing) sanajan ora duwé èfèk apa-apa kanggo manuk.

Budidaya

Sinyo nakal ditepungi minangka tuwuhan hias sing populèr ing tlatah mawa iklim anget sadawané taun.
Sapérangan kultivar sing ana antarané alba, aurea, gold mound, geisha girl, sapphire showers, lan variegata.

Tuwuhan iki ora akèh merlokaké kawigatèn kanggo tuwuh becik. Tuwuhan iku tuwuh rikat lan gampang mangun semak sing kandel mula merlokaké pemangkasan.

Rujukan

Pranala njaba 

Durable, Dependable: Durantas!  (San Diego Horticultural Society)
USDA PLANTS database, Symbol DUER
ITIS report on Duranta erecta

Tetuwuhan hias
Verbenaceae